Povel Hansson Paus deltok bl.a. ved hyllingen av prins Christian i 1656 og på stendermøtet i 1657 som representant for den geistlige standen i Oslo stift. Han døde allerede 26. februar 1658, bare 38 år gammel. Han ble begravet inne i Bragernes kirke, en ordning som var reservert for prominente personer. Etter hans død foregikk det en rettssak om arveoppgjøret. Han ble gift 21. mars 1652 i Christiania med Magdalene Eriksdatter, som i 1661 oppholdt seg i København under arvehyllingen og som døde uten barn på Bragernes i 1774. Hennes søstersønn Peder Mortensen fra Bogense på Fyn i Danmark innfant seg da på Bragernes for å gjøre krav på arv, som også munnet ut i en lengre rettsprosess.